Tallinna Kommunaalmeti tellimusel jätkuvad alates 3. aprillist Narva maantee äärde Tallinna Läänemere Gümnaasiumi esisele alale parkimiskohtade ja ülekäigukoha ehitustööd. Tallinna Transpordiamet teatab, et seoses teetöödega Kose tee ja Saaremaa puiestee vahelisel Narva maantee lõigul muudetakse alates 3. aprillist Kose tee peatuse asukohta.
Alates kolmapäeva 3. aprilli tööpäeva algusest kuni 24. aprilli
tööpäeva lõpuni viiakse liinide nr 29, 31 ja 63 autobusside
Narva maanteel linnast väljuval sõidusuunal paiknev Kose tee
peatus ca 300 meetrit peale peatust paiknevasse ajutisse
asukohta.
Tallinna Kommunaalmeti andmetel on esimese tööna on plaanis
äärekivide korrastamine. Tööde käigus rajatakse „Kose tee“
bussipeatuse piirkonda ohutussaarega reguleerimata ülekäigurada
ning Tallinna Läänemere Gümnaasiumi teenindamiseks rajatakse
Narva maanteele 11 parkimiskohaga betoonkivisillutisega
parkimistasku. Ülekäigurajale rajatakse erivalgustus ning
vaegnägijate liikumise hõlbustamiseks paigaldatakse braikivid.
Korrastatakse „Kose tee“ linnast väljuva suuna bussipeatuse
ooteplatvorm ning lisaks rajatakse sademeveekanalisatsioon.
Projektdokumentatsiooni koostas AS K-Projekt ning töid teostab
Infraroad OÜ, Ehitustööde lepinguline maksumus on 318 000 eurot
ning ehitustööde lepinguline tähtaeg on 31. mai 2019.
Ehitustööde ajal on liiklus Narva maantee ja Kose tee ristmiku
piirkonnas piiratud. Palume järgida ajutisi
liikluskorraldusvahendeid!